รักออกเดิน

***รักออกเดิน*** () เป็นละครชุดที่ผลิตโดย COPY'A BANGKOK จากบทประพันธ์ของ ธนรา โพธิวัฒนางค์กูร, นะเขียน BADBOYZ และบทโทรทัศน์ของ ธนรา โพธิวัฒนางค์กูร, ราชิต กุศลคูณสิริ นำแสดงโดย ภีมพล พาณิชย์ธำรง, กฤตภัค อุดมพานิช, วิชเวช เอื้ออำพน, รัฐพร สุขพันธ์ เริ่มออกอากาศครั้งแรกในรูปแบบรายการโทรทัศน์ทางช่อง 9 เอ็มคอตเอชดี เมื่อวันที่ 15 พฤษภาคม 2559 พร้อมช่องทางในการรับชมย้อนหลังผ่านไลน์ทีวี

ในฤดูกาลที่ 2 ทางผู้ผลิต COSOCOMO ได้เปลี่ยนรูปแบบการออกอากาศใหม่เป็นการรับชมผ่านไลน์ทีวีเพียงอย่างเดียว โดยมีกำหนดการอัปเดตตอนใหม่ทุกวันอาทิตย์ เวลา 21.00 น. เริ่มตั้งแต่วันที่ 30 เมษายน 2560 และมีการเปลี่ยนแปลงวันอัปเดตตอนใหม่อีกครั้ง คือ ทุกวันเสาร์ เวลา 19.00 น. เริ่มวันที่ 3 มิถุนายน 2560  เป็นต้นไป

## เรื่องย่อ

### ฤดูกาลที่ 1

**ฟิวส์ (พีค-ภีมพล พาณิชย์ธำรง)**&nbsp;เด็กหนุ่มวัยใสมัธยมปลาย ชั้น ม.5 ที่ได้คบกับ&nbsp;**จีน (ต้นสน-บัณยหา เกตุเกิด)**&nbsp;สาวสวยวัยใส แต่อยู่มาวันหนึ่ง ฟิวส์ก็ได้รู้ว่าจีน แฟนสาวของเขานั้นแอบนอกใจ ทำให้เขารู้สึกตกใจจนไม่กล้าที่จะคุยกับจีน จนเป็นสาเหตุที่ทำให้ฟิวส์ตัดสินใจไปงานปาร์ตี้เลี้ยงส่งเพื่อนเพื่อดื่มให้กับความล้มเหลวในความรักของตัวเอง ในคืนนั้น ทุกคนเมาไม่ได้สติกันหมด ยกเว้น&nbsp;**ธีร์ (บูม-กฤตภัค อุดมพานิช)**&nbsp;เพื่อนร่วมห้องสมัยมัธยมต้นของฟิวส์ เขาจึงอาสาพาฟิวส์ไปส่งที่บ้าน ด้วยฤทธิ์แอลกอฮอล์ ทำให้เด็กผู้ชายทั้งสองที่เป็นแค่เพื่อนห่างๆ กลับขาดสติ และมีความสัมพันธ์ลึกซึ้งกันเพียงแค่ชั่วข้ามคืนเดียว และนั่นก็ทำให้ทุกอย่างของเขาทั้งสองคนเปลี่ยนแปลงไปตลอดกาล 

เรื่องราวของธีร์และฟิวส์ดำเนินต่อไปได้ระยะหนึ่ง ก็มีเด็กชายรุ่นน้องชื่อ&nbsp;**รถถัง (บีม-บุณยกร รัตอำนวยชัย)**&nbsp;เข้ามา รถถังเป็นเด็กหนุ่มชั้น ม.4 มีดีกรีเป็นดรัมเมเยอร์โรงเรียน เขาแอบปลื้มฟิวส์อย่างลับๆ มานาน วันหนึ่งเขาก็ได้มีโอกาสมาเป็นคนสอนดรัมเมเยอร์ให้กับฟิวส์ แต่นั่นก็ทำให้รถถังได้รู้ว่าฟิวส์นั้นมีแฟนอยู่แล้ว ทำให้เขาต้องตัดใจไป ซึ่งทำให้ความผูกพันแบบพี่น้องระหว่างรถถังกับ&nbsp;**นาย (บอร์น-มนภัทร เตชะกำพุ)**&nbsp;รองประธานเชียร์ของโรงเรียน ผู้ที่คอยตามรถถังให้มาซ้อมดรัมเมเยอร์ในทุกๆ วัน เกิดมีความผูกพันมากขึ้นจนเกินความเป็นพี่น้อง

ขณะที่เพื่อนร่วมห้องของฟิวส์ชื่อ&nbsp;**บุ๊ค (เต้ย-สิทธิวัฒน์ อิ่มเอิบปฐม)**&nbsp;เด็กเรียนเก่งดีกรีหัวหน้าห้องที่ดูเหมือนว่ากำลังจะอกหัก และแล้วคืนหนึ่ง แฟนสาวของบุ๊คก็ได้บอกเลิกเขาอย่างไร้เยื่อใย ด้วยความที่บุ๊คเป็นไบเซ็กชวล เขาจึงตัดสินใจประชดชีวิตด้วยการใช้แอปพลิเคชันหาคู่เพื่อนัดคู่นอนเป็นครั้งแรก โดยที่เขาไม่รู้มาก่อนเลยว่าผู้ชายที่เขานัดนั้นคือ&nbsp;**เฟรม (โอม - [[ภวัต จิตต์สว่างดี]])**&nbsp;เพื่อนร่วมห้องที่บ้ากามสุดๆ เจ้าของฉายา เพลย์บอยจอมเจ้าชู้ ตั้งแต่คืนนั้นมา ความรักแบบลับๆ ของเขาทั้งคู่ก็เริ่มต้นขึ้น...

มาถึงเรื่องของ&nbsp;**แทน (ไบร์ท-วิชเวช เอื้ออำพน)**&nbsp;พี่ชายอินโนเซ้นท์ของธีร์ ที่มักจะพลาดในเรื่องของความรักซ้ำแล้วซ้ำเล่า และกำลังจะปิ้งสาวคนใหม่ ซึ่งไม่ใช่ใครที่ไหนไกลเลย แต่เป็น&nbsp;**เจ้ฟิ้ง (พลอย-มนสภรณ์ ชาญเฉลิม)**&nbsp;สาวมั่น เจ้าของครีมแบรนด์สุดฮอต ซึ่งเป็นพี่สาวของฟิวส์นั่นเอง แต่ความรักของแทนก็คงจะยากหน่อย เพราะฟิ้งมักจะตัวติดกับ&nbsp;**มุก (แพรว-รัฐพร สุขพันธ์)**&nbsp;เพื่อนในคณะที่ตอนนี้สนิทกันจนเกินคำว่าเพื่อนนั่นเอง

### ฤดูกาลที่ 2

**ธีร์ (บูม กฤตภัค อุดมพานิช)** ตัดสินใจออกปากขอย้ายไปอยู่ที่บ้าน **ฟิวส์ (พีค ภีมพล พาณิชย์ธำรง)** สักระยะ ที่ธีร์ทำแบบนี้พราะ ธีร์ อยากพิสูจน์ความรู้สึกที่ฟิวส์มีต่อเขาและความรู้สึกที่เขามีต่อฟิวส์เช่นกัน แต่การตัดสินใจครั้งนี้ มีเรื่องราวมากมายที่เขาต้องแบกรับและแลกกับการตัดสินใจครั้งนี้ เมื่อ **ซีส (ฟิล์ม ณัฐภัทร สกุลเลิศผาสุข)** เพื่อนเก่าของธีร์ปารากฏตัวขึ้น ทำให้ฟิวส์เกิดคำถามต่อความสัมพันธ์ระหว่าง ธีร์และ ซีส หรือว่า **จีน (ต้นสน บัณยดา อินทาปัจ)** จะเป็นคนที่ฟิวส์มีความรู้สึกดีด้วยอย่างแท้จริง
 
ในขณะที่ **บุ๊ค (สิทธิวัฒน์ อิ่มเอิบปฐม)** ก็ได้ตัดสินใจใช้ชีวิตร่วมกับ **เฟรม (โอม - [[ภวัต จิตต์สว่างดี]])** ที่คอนโดของตัวเอง เฟรมเปลี่ยนแปลงตัวเองเพื่อบุ๊ค ให้บุ๊คได้เห็นว่าเขาจริงจังกับบุ๊คมากแค่ไหน และแล้วก็มีคลิปหลุดของ บุ๊ค และ&nbsp;**เติ้ล&nbsp;(โจ กวินพัฒน์ ธนาหิรัญศิลป์)** แฟนเก่าของบุ๊ค เกิดหลุดและถูกแชร์สนั่นโซเชียล บุ๊คสติแตก เฟรมใจสลาย เด็กสองคนที่ไม่ประสา&nbsp;ทั้งคู่จะประคับประคองความรู้สึกของตัวเองและของกันและกันได้ไหม
 
**หยก (อ๊อฟ สุทิวัส วงษ์สำราญ)** จะไม่รามือจากการทำสงครามเย็นกับแม่ของตัวเองที่ยัดเหยียดผู้หญิงมาเป็นแฟนกับหยก หยกได้เจอกับ**ลูกโม่ (ไนช์ วิชญ์พล สมคิด)** ลูกโม่ตกหลุมรักหยก เลยได้ทีที่หยกใช้ลูกโม่เป็นเหยื่อรับมือกับแม่ของตน และเมื่อลุกโม่ได้เจอ **แพรว (สกุล กัญญาภัค พงษ์ศักดิ์)** คนรักเก่าของตัวเอง ทำให้ลูกโม่เสียใจที่แพรวปิดบังความจริงเรื่องการรับจ้างมาเปลี่ยนหยกให้เป็นผู้ชาย เรื่องราวสามคนยิ่งอลเวงไปใหญ่
 
ในขณะที่ **รถถัง (บีม บุณยกร รัตนอำนวยชัย)** กลายเป็นหนุ่มฮอตขึ้นมา ด้วยความหล่อ น่ารัก รถถังเริ่มเปลี่ยนไป ทำให้ความสัมพันธ์กับเพื่อนๆและคนรอบข้าง รวมถึงการเรียน มีปัญหา **พี่นาย (วิน กิตติพงศ์ ลือกาญจนวนิช)** คือคนเดียวที่ยืนอยู่ข้างรถถังในวันที่เขากำลังหลงทาง

## รายชื่อนักแสดง
### นักแสดงหลัก
* ในฤดูกาลที่ 2 นักแสดงของบทบาท **นาย** ถูกเปลี่ยนเป็นวิน เนื่องจากบอน์นไม่สามารถร่วมแสดงในช่วงเวลาที่มีการถ่ายทำได้ 

### นักแสดงสมทบ
***[[วิชเวช เอื้ออำพน]] (ไบรท์)** รับบท **แทน**
***[[รัฐพร สุขพันธ์]] (แพรว)** รับบท **มุก**
***[[สมณ โชติวิสิทธิ์]] (เอลิส)** รับบท **แพรว** 
***[[กัญญาภัค พงษ์ศักดิ์]] (กุน)** รับบท **แพรว**  (ฤดูกาลที่ 2 แทนที่ สมณ โชติวิสิทธิ์)
***[[พริม พงษ์ประพัฒน์]] ** รับบท **มีน**
***[[พีรวิชญ์ อรรถชิตสถาพร]] (มีน)** รับบท **แชมป์**
***[[รวินท์ธีรา พันธ์พัฒนะ]] (พลอย)** รับบท **พลอย** (ฤดูกาลที่ 2)
***[[ภัสณิชา กุลสิงห์]] (ปลาย)** รับบท **ลิลลี่** (ฤดูกาลที่ 2)
***[[ชัชวัสส์ คงเพชร]] (ซัน)** รับบท **ฟร้องซ์** (ฤดูกาลที่ 2)
***[[รชต พิเชฐโชติ]] (แม็กกี้)** รับบท **ภพ** (ฤดูกาลที่ 2)
***[[ธราธร พุ่มโพธิ์งาม]] (โอ๊ต)** รับบท **คอปเตอร์**
***[[ศรุต นวประดิษฐกุล]] (มิล)** รับบท ** ดิว**
***[[ธนะมินทร์ วงษ์สกุลพัชร์ ]] (ชีวิน)** รับบท **คริสติน่า**
***[[อริญชย์ เตชะเรืองอัมพร]] (โนอาร์)** 
***[[กัณฑ์วุฒิ อนนท์รัตน์]] ** 
***[[วรรณวิพุธ สรรพสิทธิ์วงศ์]] (ฟ้า)** 
***[[ราชวัติ ขลิบเงิน]] (มิกซ์)** รับบท **พ่อของฟิ้งและฟิวส์**
***[[ปริยา วงษ์ระเบียบ]] ** 
***[[ปวีร์ คำภากุล]] ** 
***[[ฐปนรรฆ์ คำภากุล]] ** 
***[[อายระ ศุภฤกษ์]] ** 
***[[นพวรนันท์ รัตนไกวัล]] ** 
***[[อภิษฎา สุขโข]] ** 
***[[สิริพร ดีเลิศไพบูลย์]] (แจง)** 
***[[ฑิภ์ฌญฎาฐ์ ทิมฉิมพลี]] ** 
***[[กานดา ยัง]] ** 
***[[เปี่ยมชล ดำรงสุนทรชัย]] (ต้นน้ำ)** รับบท ** มิกเซอร์ **

## รางวัล
* KAZZ Awards 2017 รางวัลซีรีส์วัยรุ่นยอดนิยมแห่งปี

## เพลงประกอบละคร
# เพลง **เชื่อว่ารักแท้มีจริง** - ขับร้องโดย อชิรวิชย์ สาลิวรรธนะ (กันอชิ) 
# เพลง **เรื่องเมื่อคืน** - ขับร้องโดย ชีรณัฐ ยูสานนท์ (น้ำชา)
# เพลง **ความรักทั้งเจ็ด** – ขับร้องโดย นักแสดง Make It Right the Series
# เพลง **กอดไม่ได้** – ขับร้องโดย สิทธิวัฒน์ อิ่มเอิบปฐม (เต้ย)
# เพลง **ขอใครสักคน** – ขับร้องโดย ภีมพล พาณิชย์ธำรง (พีค)
# เพลง **ไม่อยากมีความรัก** – ขับร้องโดย ภีมพล พาณิชย์ธำรง (พีค) และ กฤตภัค อุดมพานิช (บูม)
# เพลง **ขอบคุณนะ** – ขับร้องโดย นักแสดง Make It Right Season 2

## อ้างอิง
* Make It Right the Series (รักออกเดิน) : pantip.com
* ฟิน จิ้น ครั้งใหม่ไปกับซีรีส์ Make It Right รักออกเดิน : sanook.com
* Make It Right the Series รักออกเดิน : teenee.com
* Make It Right the Series รักออกเดิน VS Ducky Boy เซ็งเป็ด The Series : palmplaza.us

## แหล่งข้อมูลอื่น
* 
*  
* 
* 
* MAKE IT RIGHT SEASON 2 รักออกเดิน ซีซั่น 2 : linetv 

หมวดหมู่:ละครโทรทัศน์ไทย
หมวดหมู่:ละครโทรทัศน์วัยรุ่นไทย
หมวดหมู่:ละครชุดทางโทรทัศน์ไทย
หมวดหมู่:ละครชายรักชายไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ภาพยนตร์ชุดทางโทรทัศน์ไทย
หมวดหมู่:อสมท
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ช่อง 9 เอ็มคอตเอชดี
หมวดหมู่:ละครโทรทัศน์ที่มีฉากในกรุงเทพมหานคร